自己人

《自己人》係香港首創兼唯一嘅多元性向文化節目，由2006年5月6號開始到2023年7月29號，逢禮拜六深夜00:00到02:00喺香港電台第二台播出。節目主持包括梁兆輝、李丹拿、Uncle Magie、Coco Pop、岑亮。

沿革
2005年同性戀電影《斷背山》上映之後，令多元性向議題開始畀香港人關注。當時香港電台第二台台長楊吉璽邀請資深廣播人梁兆輝回歸香港電台開咪，開咗用多元性向做主題嘅《自己人》畀佢主持。

2023年7月頭，梁兆輝收到香港電台中文台台長何翠峰通知，因為「節目調動」關係，《自己人》做到7月底就要停播，結束17年嘅歷史。

香港電台第二台：自己人

香港電台聲音廣播節目